ക്ഷേത്രമതിലും ഗേറ്റും വാഹനമിടിച്ച് തകര്ന്നു കൊട്ടാരക്കര : കഴിഞ്ഞ ദിവസം അര്ധരാത്രിയില് കൊട്ടാരക്കര ശാസ്താംകോട്ട റോഡില് കോട്ടാത്തല തണ്ണീര് പന്തല് ക്ഷേത്രത്തിന്റെ മതിലും ഗേറ്റും അജ്ഞാത വാഹനം ഇടിച്ചു തകര്ത്തു. വലിയ ശബ്ദം കേട്ട് പരിസരവാസികള് എത്തിച്ചേര്ന്നപ്പോള് അമിത വേഗതയില് വാഹനം ഓടിച്ചു പോവുകയായിരുന്നു. സംഭവത്തില് ദുരൂഹത ഉള്ളതായി കാണിച്ചു ക്ഷേത്രം ഭാരവാഹികള് കൊട്ടാരക്കര പോലീസില് പരാതി നല്കി. ഒരു ലക്ഷം രൂപയുടെ നഷ്ടം ഉള്ളതായി ഭാരവാഹികള് പറയുന്നു. ക്ഷേത്രത്തിന്റെ മതില് വാഹനം ഉപയോഗിച്ച് ഇടിച്ചു തകര്ത്തവരെ കണ്ടെത്തി നിയമനടപടി സ്വീകരിക്കണമെന്ന് ക്ഷേത്രം ഭാരവാഹികളായ ജി. അജയകുമാര്, വിജയന്പിള്ള എന്നിവര് ആവശ്യപ്പെട്ടു. കുടുംബങ്ങള്ക്ക് ഭക്ഷ്യധാന്യ കിറ്റുകള് വിതരണം ചെയ്തു ചവറ: തേവലക്കര മുള്ളിക്കാല സിംഫണി ലൈബ്രറി ആര്ട്ട്സ് ആന്റ് സ്പോര്ട്ട്സ് ക്ലബിന്റെ ആഭിമുഖ്യത്തില് കോവിഡ് മഹാമാരിയില് ദുരിതം അനുഭവിക്കുന്ന കുടുംബങ്ങള്ക്ക് ഭക്ഷ്യധാന്യ കിറ്റുകള് വിതരണം ചെയ്തു. 250 കുടുംബങ്ങള്ക്കാണ് ഭക്ഷ്യധാന്യങ്ങള് വിതരണം ചെയ്തത്. ഡോ. സുജിത്ത് വിജയന് പിള്ള എംഎല്എ വിതരണോദ്ഘാടനം നിര്വഹിച്ചു. ക്ലബ് പ്രസിഡന്റ് അയ്യൂബ് യൂസഫ് അധ്യക്ഷനായി. പഞ്ചായത്തംഗങ്ങളായ ഷെമീന താഹിര്, അനസ് യൂസഫ്, ക്ലബ് സെക്രട്ടറി നിസാം ഇബ്രാഹിം, ട്രഷറര് സലീം എം എ, അനൂബ്, നൗഷാദ്, സുജാഹ്, സിയാദ് കൊച്ചുമംഗലം, മന്സൂര്, നിയാസ്, സക്കീര്, സമീര്, റഷാദ് എന്നിവര് പങ്കെടുത്തു.